Gondola koja će povezivati Ušće i Kalemegdan trebalo bi da počne da se gradi krajem ove godine i očekuje se da će biti završena za oko 10 meseci. Prevoziće 3.000 putnika na sat u prvo vreme. Pročitajte još detalja...

Izvor: MONDO/Jelena Stokić

Vazdušni tramvaj prevoziće putnike linijom dugačkom tačno kilometar. Na Starom gradu, stanica će se nalaziti u blizini pristaništa i "Beton hale", a na novobeogradskoj kod mesta gde je sada skejt park, koji bi trebalo zbog ovog projekta da se izmesti na drugo mesto.

Dejan Ćika, direktor "Skijališta Srbije", koje izvodi ovaj projekat, kaže da je predviđeno da početna stanica na Ušću bude na stubovima, tako da neće biti potrebe da se taj deo zaobilazi.

CENA KARTE OD 2,5 do 3,6 EVRA Direktor "Skijališta Srbije" je rekao da će cena karte u jednom pravcu biti oko 2,5 evra za decu, a za odrasle 3, 6 evra u dinarskoj protivvrednosti. Istakao je i da se razmišlja da se sistem napalate karata integriše u već postojeći sistem javnog gradskog prevoza.

"Stubovi će biti visoki oko 30, 40 metara, dok će iznad reke gondola prolaziti na visini od 20 metara. Trasa će biti duga kilometar i za oko tri minuta stizaće se od jedne do druge tačke. Gondola će prevoziti ljude brzinom pet, šest metara u sekundi. Kabine će biti moderne - imaće led rasvetu, klimu, wi-fi", precizirao je Ćiku i dodao da će u prvo vreme kapacitet biti 3.000 putnika, ali će vremenom dostići i 6.000.

Gradonačelnik Beograda Zoran Radojičić, ministar turizma Rasim Ljajić i direktor "Skijališta Srbije" Dejan Ćika potpisali su danas sporazum o izgradnji gondole, a sledeća faza je, kako je rekao gradonačelnik Radojičić, raspisivanje tendera, izrazivši pritom nadu da bi sama izgradnja mogla da počne do kraja godine.

Vrednost investicije je 15 miliona evra, odnosno oko 1,8 milijardi dinara, od čega će 600 miliona obezbediti grad, a ostatak Ministarstvo turizma.

Ministar turizma, trgovine i telekomunikacija Rasim Ljajić je istakao turistički potencijal ovog projekta. Kako je istakao broj turista u glavnom gradu Srbije stalno raste, ali bi trebalo i održati taj trend.

Izvor: MONDO/Jelena Stokić Izvor: MONDO/Jelena Stokić 1 Izvor: MONDO/Jelena Stokić Izvor: MONDO/Jelena Stokić 2 Izvor: MONDO/Jelena Stokić Izvor: MONDO/Jelena Stokić 3 Izvor: MONDO/Jelena Stokić Izvor: MONDO/Jelena Stokić 4 / 4

"U avgustu ove godine broj turista je porastao za 26 odsto u odnosu na prošlu godinu. Upravo ovim projektom, kao i još nekim koji su u planu, hoćemo da privučemo još turista.", kazao je ministar Ljajić.

Inače, ideja o izgradnji beogradske gondole datira još od 1922. godine.U Arhivu je sačuvan nacrt "Građevinsko-tehničkog preduzeća Šumadija", koje je osmislilo povezivanje Beograda i Zemuna žičarom. Istovremeno je ponuđen još jedan projekat, koji je predložila zagrebačka firma "Čavlina i Sladoljev", a njegova trasa bila je zemišljena od Kalemegdana, preko Velikog ratnog ostrva do Zemuna. Oba su bila preskupa, pa se odustalo.

On je naglasio da je po procenama onih koji su radili na projektu period povraćaja uloženog novca 5 do 7 godina, što znači da će za manje od šest godina sva uložena sredstva biti vraćena.

"Sa ekonomskog stanovišta ovo je investicija koja je potrebna Beogradu i koja će se u relativno kratko vreme isplatiti", rekao je Ljajić.

On je najavio i gradnju velikog zabavnog parka na Beogradskom sajmu, koji će graditi Kinezi, potom skijališnu stazu na Avali koja će biti duga 520 metara i imaće "fabriku" za proizvodnju veštačkog snega.

Ono što je interesantno za nautičare je da će se graditi "pet pristana na Savi i Dunavu" i to bi trebalo da bude gotovo do početka sledeće nautičke sezone.

Takođe, istakao je i važnost rekonstrukcije Sava centra, jer je, kako je rekao Beogradu potreban dobar kongresni centar, budući da je zarada od kongresnih turista i nekoliko puta viša.